open-index/open-wikipedia-markdown huggingface dataset:
Tauria palee

**Tauria palee** (vene keeles *Таврический дворец*) on klassitsistlik palee Peterburis. Palee taga asub Tauria aed, mis rajati 1783–1800.

Palee lasi rajada Tauria vürst Grigori Potjomkin. Tiitli "Tauria vürst" sai Potjomkin 1787. aastal Krimmi ehk Tauria ühendamise eest Venemaaga. Selle tiitli järgi on saanud nime loss, samuti Peterburis asuvad Tauria aed, Tauria tänav ja Tauria põik. Lossi ehitamisele ja sisustamisele kulutati umbes 400 000 kuldrubla. Hoone projekteeris vene arhitekt Ivan Starov ja seda ehitati aastail 1783–1789. Tänavast eraldab paleed madal piire, mis ehitati 1792–1793 ja mille arhitekt on Fjodor Volkov. Paleekompleksi kuulub ka 1793–1794 ehitatud aednikumaja (arhitekt Fjodor Volkov, aednik William Gould).

Palee välist lihtsust ja tagasihoidlikkust kompenseerib luksuslik sisemus, sealhulgas talveaed. Osaliselt on sisustus säilinud (mitmevärvilised seinad, kaminad, kaunistustega ahjud).

Potjomkini surma järel 1791. aastal omandas palee keisrinna Katariina II ja lasi Fjodor Volkovil selle oma suveresidentsiks kujundada. 1799. aastal andis keiser Paul I palee kasarmuna ratsaväerügemendi kasutusse ja käskis kogu sisustuse viia Mihhailovski lossi. 1801 võeti Tauria loss taas keisri residentsiks.

Esialgu kaevati Neevast palee juurde laevatatav kanal ja palee juurde kuulus väike sadam. Sadam likvideeriti siis, kui 1858–1863 rajati palee vastu veetorn ja teised linna veejuhtme rajatised.

19. sajandil kujundati palee arhitektide Carlo Rossi ja Vassili Stassovi juhtimisel ümber.

Aastail 1906–1917 töötas Tauria palees Venemaa keisririigi Riigiduuma. Selleks vajalikud muudatused palee sisustuses tegi arhitekt Pjotr Šestov. Pärast Veebruarirevolutsiooni asusid lossis Riigiduma Ajutine Komitee ja seejärel Ajutine Valitsus. Juulist augustini 1917 asus hoones Petrogradi tööliste ja soldatite saadikute nõukogu, mis seejärel Smolnõisse kolis.

Ajutise Valitsuse välja antud 1000-rublase rahatähe reversil oli kujutatud Tauria aed. See oli 1917. aasta suurima nominaaliga rahatäht.

Nõukogude ajal kasutas hoonet NLKP KK juures asuv Kõrgem Parteikool.

Nüüdisajal asuvad seal SRÜ parlamentidevaheline assamblee ja rahvusvaheline teleraadioettevõte Mir.

## Välislingid
* Venekeelne kirjeldus palee avamispidustusest
Chetlat

**Chetlat** on atoll Araabia meres, üks Amindiividest. Pindala 103 ha. Saar on madal. Kuulub Indiale. Seal elab umbes 2500 inimest.
Margus Põldsepp

**Margus Põldsepp** (sündinud 3. novembril 1969) on eesti muusik. Ta tegutseb ansamblites Untsakad, Lõõtsavägilased, Lõõtsanøøbid ning Põldsepp ja Pojad.

Ta on lõpetanud Valgas gümnaasiumi ja muusikakooli. 1998. aastal lõpetas ta Viljandi kultuurikolledži rahvamuusika eriala.

Alates 2007. aastast töötab Margus Põldsepp Karksi-Nuia Muusikakooli direktorina.

## Poliitiline tegevus
Ta on Eesti Iseseisvuspartei ja Eesti Leegioni Sõprade Klubi liige.

1995. aasta Riigikogu valimistel kandideeris Margus Põldsepp Eesti Roheliste ja Eesti Rojalistliku Partei moodustatud valimisliidu Neljas Jõud nimekirjas, kuid ei osutunud valituks.

## Tunnustus
* 2013 Eesti Kultuurkapitali rahvakultuuri sihtkapitali aastapreemia (kultuuripärandi rikastamise ja pärimusmuusikahariduse edendamise eest Mulgimaal)

## Viited

## Välislingid

*"Margus Põldsepp: "Kui sa oled enne õppinud akordionit, tundub lõõtspill ikka ajuvaba" Õhtuleht, 10. august 2013
*"Tähelaev: Margus Põldsepp" ETV 2012
Aurskog-Hølandi vald

**Aurskog-Hølandi vald** on vald Norras Akershusi maakonnas, Romerike piirkonna osa. Valla keskus on Bjørkelangen.

Valla pindala on 1145 km².

2020. aastal liideti Aurskog-Hølandi vallaga Østfoldi maakonna Rømskogi vald. Aurskog-Hølandi vald kuulus aastatel 2020–2023 Vikeni maakonda.

## Nimi
Nimi "Aurskog" pärineb vana Øri talu nimest (vanapõhja *Aurr*, mis tähendab 'kruus'). Viimane osa on *skog* (vanapõhja: *skógr*, mis tähendab 'mets', nii tähendab nimi 'metsa Aurri talu ümber'. Enne 1918. aastat kirjutati nimi "Urskog".

Nimi "Høland" on piirkonna vana nimi. Esimene osa on *høy*, mis tähendab 'hein' ja osa *land* tähendab 'maa'.

## Viited
Would You Love a Monsterman?

## 2002. aasta versioon
**"Would You Love a Monsterman?"** on Soome bändi Lordi esimene singel, mis ilmus singlina 2002. aastal. 

Soomes tõusis see edetabelites esikohale. Laul on pärit Lordi albumilt "Get Heavy". Singlil mängivad Lordi teine bassist Magnum, klahvpillidel on Enary, trummidel Kita, kitarrist on Amen ning laulab Mr. Lordi. Aastal 2006 salvestati laul uues versioonis, kui vahetunud oli bassist (OX) ning klahvpille mängis Awa. See singliversioon oli limiteeritud reklaamsingel, samuti ilmus laul albumi "The Arockalypse" eriväljaandel. Singlimüügi suurendamiseks anti esimesele 500 ostjale kaasa koomiks "Monster Magazine".

### Lood albumil
# "Would You Love a Monsterman?" (Single Mix)
# "Biomechanic Man"
# "Would You Love a Monsterman?" (radio edit)

### Liikmed
* Mr. Lordi (laulja)
* Amen (kitarr)
* Magnum (basskitarr)
* Kita (trummid)
* Enary (klahvpillid)

## 2006. aasta reklaamsingel
Singlist ilmus uusversioon ja uus muusikavideo 2006. aasta sügisel. Uuem versioon tehti Ameerika Ühendriikides reklaamimiseks. 

Singel ilmus reklaamversioonina raadiojaamades mängimiseks ning seda võis võita Soome joogitehase Olvi korraldatud auhinnamängus. Singlit tehti vaid paarsada tükki.

### Lood plaadil
# "Would You Love a Monsterman?" (2006)

## Välislingid
*Singel Would You Love a Monsterman? - Lordi army
Who's Your Daddy?

**"Who's Your Daddy?"** on Soome *[[hard rock]]*i ansambli Lordi singel. Laulule on tehtud ka muusikavideo, mille produtsent oli Martin von Zweigbergk ja lavastas Pete Riski. See on teine singel Lordi kolmandalt albumilt "The Arockalypse".

## Laulud singlil
Soome versioon:
#Who's Your Daddy? (Decapitated Radio Edit)
#Who's Your Daddy? (Neutered Version)
#Devil Is a Loser (Live Version)

Saksa eriväljaanne:
#Who's Your Daddy? (Decapitated Radio Edit)
#EviLove (Previously Unreleased)
#They Only Come Out at Night
#Devil Is A Loser (Live Version)

## Välislingid
*Who's Your Daddy? singel - Lordi Army
Erich Raidvee

**Erich Raidvee** (kuni 1935 **Tomberg**; 31. august 1922 Väätsa vald, Türi kihelkond, Järvamaa – 7. detsember 1981 Tartu) oli eesti poksija.

Ta poksis aastatel 1939–1940 ja 1946–1951. Ta alustas Enno Laineste juhendamisel ja jätkas tema juures pärast sõda Tartu Kalevis.

Ta oli kergekaalus (kuni 135 naela ehk 61,2&nbsp;kg) Eesti NSV noortemeister 1940. aastal. Ta oli kokku neljakordne Eesti NSV meister – kergekaalus (kuni 135 naela ehk 61,2&nbsp;kg) aastatel 1947–1949 ning I kergekeskkaalus (kuni 67&nbsp;kg) 1951. aastal. Ta sai 1950. aasta Eesti NSV meistrivõistluste kergekeskkaalu (kuni 147 naela ehk 66,7&nbsp;kg) poolfinaalkohtumises võidu Anatoli Guljajevi üle, kuid hiljem tema võit tühistati. Ta sai lõpuks 3. koha.

Ta oli kergekaalus (kuni 135 naela ehk 61,2&nbsp;kg) kokku kahekordne ametiühingute üleliiduline meister aastatel 1947–1948. Ta sai NSV Liidu meistrivõistlustel kergekaalus (kuni 135 naela ehk 61,2&nbsp;kg) 1948. aastal 6. koha ning 1949. aastal 4. koha.

Ta töötas pärast võistlemisest loobumist 1951. aastal Tartu Autoremonditehases auto- ja autokraanajuhina.

## Tunnustus
Raidvee täitis 1949. aastal kõik nõuded ja hakati vormistama dokumente, et ta saaks NSV Liidu meistersportlase aunimetuse, kuid seni teadmata asjaoludel jäi protseduur lõpetamata ning Raidveel nimetus saamata.

## Kirjandus
*Henn Saarmann, Erlend Teemägi. "Eesti spordi biograafiline leksikon". Eesti Entsüklopeediakirjastus. Tallinn 2001
*Rein Pajur. "Poksi lugu". Tallinn 2009. Lk 448–450
*Tartumaa spordileksikon. Tartumaa Spordiliit. Tartu 2011. Lk 322

## Välislingid
*
*Erich Raidvee sporditulemused
Ioota

**Ioota** (suurtähena **Ι**, väiketähena **ι**, vanakreeka *ἰῶτα* ja uuskreeka *ιώτα*) on kreeka tähestiku 9. täht. Ioota väärtus kreeka numbrina on 10. 

Ioota hääldub uuskreeka ja vanakreeka keeles /i/. Vanakreeka keeles võis häälduda pika või lühikesena, kuid uuskreeka keeles on pikkuse eristus kadunud.

Ioota pärineb foiniikia tähestiku tähest jod (). Iootast pärinevad ladina tähestiku I ja J ning kirillitsa І.
Tume timpnarmik

**Tume timpnarmik** (*Hydnum rufescens*), vanasti punakaspruunikas timpnarmik, on narmikuliste sugukonda timpnarmiku perekonda kuuluv seen.

Kübar on 2–9 cm laiune, ebakorrapärase kujuga, ookerkollane kuni oranžpruun.

Seen kasvab ka Eestis.

## Kasutamine
Tuntud hea söögiseenena.

## Viited

## Välislingid
*
Digamma

**Digamma** (suurtähena **Ϝ**, väiketähena **ϝ**, vanakreeka *ϝαῦ* ja *δίγαμμα*) on arhailine kreeka tähestiku täht. Digamma väärtus kreeka numbrina on 6. 

Digamma hääldus vanakreeka keeles poolvokaalina /w/. Mitmetes vanakreeka keele murretes, sealhulgas atika murdes, kadus /w/ häälduses väga varakult ja seetõttu ei vajatud seda ka kirjas. Joonia murdest kadus /w/-häälik ilmselt enne Homerose eeposte kirjapanekut 7. sajandil eKr. 403 eKr loobuti Atikas digammast. 

Digammast on jälgi luules, kus ebakorrapärasused värsimõõdus viitavad digamma esinemisele Homerosel, Sapphol ja Alkmanil. 

Digamma pärineb foiniikia tähestiku tähest waw (). Digammast pärineb ladina tähestiku F. Etruskid hakkasid digammat kasutama oma keele /f/-hääliku märkimiseks, sest vanakreeka fii hääldus /ph/-na. 

## Välislingid
*Vau/Digamma (*inglise keeles*)
Amatöör

**Amatöör** ehk **asjaarmastaja** (tänapäeva eesti keeles on sageli sobivam **harrastaja**) on inimene, kes tegeleb mõne harrastuse või tööga, kuid kellel ei ole selles valdkonnas formaalset haridust. Amatöör võib saada oma töö eest väikest ja ebaregulaarset tasu. Amatööri vastand on professionaal.

## Vaata ka
*Harrastussportlane
*Filmiamatöör
*Raadioamatöör
*Vabatahtlik
*Diletant
Tyrrell Racing

**Tyrrell** (*Tyrrell Racing Organisation*) oli aastatel 1968–1998 Vormel 1 sarjas osalenud meeskond. Aastatel 1968 ja 1969 sõitis meeskond Matra autodega ja alates 1970. aastast osales iseseisva konstruktorina.

Meeskonna asutas Ken Tyrrell. Peakorter asus Suurbritannias.

Tyrrelli meeskonna eest võisteldes on etapivõite saanud Jackie Stewart, Jody Scheckter ja Michele Alboreto.

Edukaim hooaeg oli 1971, kui võideti nii pilootide kui ka konstruktorite karikas.

1999. aasta hooajast muudeti meeskond BAR meeskonnaks.
Anthony Davidson

**Anthony Davidson** (sündinud 18. aprillil 1979) on Suurbritannia Vormel 1 sõitja.

Anthony Davidson tegi Vormel 1 debüüdi Minardi meeskonnas 2002. aastal Ungari GP etapil.

Pärast seda, kui Super Aguri pärast 2008. aasta hooaja neljandat etappi võistlemisest loobus, sai Anthony Davidsonist Honda F1 testisõitja ja 2009. aastal Brawn GP testisõitja.

## Meeskonnad
*Minardi
*BAR
*Super Aguri
Red Bull

**Red Bull** on energiajook, mida valmistab Austria ettevõte Red Bull GmbH. 

See on suurima turuosaga energiajook maailmas. 2013. aastal müüdi seda üle 5 miljardi purgi.

Energiajooki müüakse kõrges ja kitsas sini-hõbedases purgis.

Red Bulli tunnuslause on "Red Bull annab tiivad".

## Vaata ka
* Red Bull Racing
* Red Bull Arena
Devil Is a Loser

**"Devil is a Loser"** on Soome bändi Lordi teine singel, mis ilmus Soomes 1. veebruaril ja Saksamaal 14. aprillil 2003. Sellele on tehtud ka muusikavideo. Algselt ilmus see laul 2002. aastal albumil "Get Heavy".

Laul jõudis 15. veebruaril 2003 Soome Top 20 edetabelis 9. kohale ja 15. veebruaril 2003 World Modern Rock Top 30 singlite edetabelis 10. kohale.

Singlil ilmus esimest korda ka Lordi laul "Don't Let My Mother Know", mis ilmus alles 2007. aastal albumi "Get Heavy" USA ja Jaapani versioonil.

## Lood albumil
# "Devil is a Loser" (3:29)
# "Don't Let My Mother Know" (3:32)
# "Devil is a Loser" (muusikavideo)

## Välislingid
*Laulu "Devil is a Loser" sõnad
Sakon Yamamoto

**Sakon Yamamoto** (jaapani keeles 山本 左近 *Yamamoto Sakon*; sündinud 9. juulil 1982) on Jaapani vormel 1 sõitja.

Sakon Yamamoto tegi vormel 1 debüüdi 2006. aastal Saksamaa GP etapil.

## Meeskonnad
*Super Aguri
*Spyker
Tracy Chapman

**Tracy Chapman** (sündinud 30. märtsil 1964 Clevelandis) on Ameerika Ühendriikide muusik, kelle tuntumad lood on "Fast Car", "Talkin' 'bout a Revolution", "Baby Can I Hold You", "Give Me One Reason", "The Promise" ja "Telling Stories". Ta on võitnud neli Grammy auhinda. 

## Elukäik
Chapman sündis Ohio osariigis Clevelandis, kus teda kasvatas ema. Märganud tütre suurt muusikahuvi, ostis ema Tracyle, hoolimata rahalistest raskustest, tema kolmandal eluaastal ukulele. Kitarrimängu ja laulukirjutamisega hakkas Tracy Chapman tegelema kaheksa-aastaselt. Tema sõnul võis kitarrimängu huvi ajendiks olla telesaate "Hee Haw" vaatamine.

## Diskograafia

Singlid

## Välislingid
*Tracy Chapmani koduleht
*Tracy Chapmani fännileht
*Atlantic Recordsi artistileht Tracy Chapmani kohta
Genitšeski väin

**Genitšeski väin** (ukraina keeles Генічеська протока, vene keeles Генический пролив ehk пролив Тонкий) on väin Euroopa kaguosas Ukrainas, Arabati sääre põhjaotsa ja Euroopa mandriosa vahel. Ühendab Sõvaši Aasovi merega. Väina pikkus umbes 4 km, laius 80–150 m, sügavus kuni 4,6 m. Väina rannikul paikneb Genitšeski sadam.
Luiste jõgi

**Luiste jõgi** on jõgi Raplamaal Märjamaa vallas Loodna, Vilta, Luiste ja Teenuse külas.

Jõgi suubub paremalt Kasari jõkke (40,3 km suudmest). Jõkke suubuvad paremal Pokuti oja (3,3 km suudmest) ja Sakalepa oja.

Jõgi läbib Luiste paisjärve. Jõe vasaku kalda lähedalt kulgeb Loodna–Teenuse tee. Jõge ületavad Märjamaa–Koluvere maantee ja Silla–Jädivere tee (Punane sild).

Jõgi on savika veega avalik veekogu, mille piiranguvöönd on 100 m.

Luiste jõe keskkonnaregistri kood on VEE1109800.

Varem on Luiste jõe ülemjooksuks kuni Pokuti oja suubumiseni arvatud praeguse ülemjooksu asemel Pokuti oja praegune säng.

## Välislingid

*
Eruheina oja

**Eruheina oja** (ka *Sooniste kraav*) on oja Raplamaal Märjamaa vallas Laukna külas.

Oja pikkus on 3,7 km ja see suubub vasakult Pokuti ojja. Oja valgla pindala on 5,9 km².

Oja on mitteavalik veekogu, mille piiranguvöönd on 50 m.

Eruheina oja keskkonnaregistri kood on VEE1109700.

## Välislingid

*
Peter Murdmaa

**Peter Murdmaa** (sündinud 1. detsembril 1974 Tallinnas) on eesti dokumentaalfilmirežissöör-operaator.

Ta on õppinud filmindust filmiühenduses Oriest Studio Helle Karise käe all ning lõpetanud Tallinna Ülikooli Balti Filmi- ja Meediakooli 2007. aastal operaatori erialal ja 2013. aastal filmiprodutsendi erialal (magistrikraad).

Ta on teinud dokumentaalfilme nii operaatori kui ka režissöörina ning olnud lühifilmide produtsent.  

Aastatel 2010–2011 oli ta Eesti Filmi Päevade projektijuht ja peakorraldaja, 2012. aastal programmi Eesti Film 100 Kinorongi projektijuht.  

2014. aastal asutas ta Lühifilmi Keskuse ning oli Saaremaa Lühikeste Ööde Lühifilmifestivali kaasasutaja. 

2013. aastal asus Peter Murdmaa juhtima Tallinna Pimedate Ööde Filmifestivali raames toimuvat tudengi- ja lühifilmide festivali Sleepwalkers. Ta on pühendunud lühifilmi kui valdkonna edendamisele.

## Tegevus poliitikas
Ta kandideeris 2025. aasta kohaliku omavalitsuse volikogude valimistel Lasnamäe linnaosas Keskerakonna nimekirjas, sai 4 häält ning ei osutunud valituks.

## Isiklikku
Peter Murdmaa ema oli filmilavastaja Helle Karis ja isa oli arhitekt Allan Murdmaa.  
	
2010. aasta suvel abiellus ta Kati Murutariga, kuid abielu lahutati 2011.

## Filmograafia
* 2002–2005 “Contra Mortem” – 14-osaline dokumentaalsari Põhja-Eesti Regionaalhaigla kirurgidest – operaator, kaasrežissöör / Myth Film
* 2008 “Dirigendi kõla” – portreefilm Eri Klasist – režissöör
* 2009–2011 „Pidu vihmas ja päikeses“ – loovdokumentaalfilm – kaasrežissöör, operaator
* 2010 „Helisev jõulutuur“ – muusikadokumentaalfilm – operaator
* 2012 „Elu nagu paradiisis“ – lühimängufilm – produtsent / BFM, Myth Film
* 2013 „Kevad a la Carte“ – lühimängufilm – produtsent / BFM, Myth Film
* 2013 „Oled see sina?“ – lühimängufilm – produtsent / BFM, Myth Film
* 2014 „Einasto 11577“ – loovdokumentaalfilm – operaator
* 2014 „August välja“ – „Eesti lood“, loovdokumentaalfilm Leida Rammost – autor, režissöör, produtsent

## Viited


## Välislingid
* Peter Murdmaa: "Rong sümboliseerib kino algust." Õhtuleht.ee, 28. aprill 2012
* Tõnu Pedaru. Peter Murdmaa tudengifilmidest: väärikaid oli ja keskmine tase tõuseb ERR Kultuur, 8. aprill 2014
* Peter Murdmaa. Lühidalt lühematest Sirp, 21. november 2014
* Baltimaade lühifilmiprojektide esitluse peavõit tuli taas Eestisse Eesti Filmi Instituudi koduleht, 14. oktoober 2014
* Jaanika Kressa. Peter Murdmaa: emotsioon on algtõuge, mitte kandev jõud Kultuur ja Elu nr 2, 2021
Pokuti oja

**Pokuti oja** on oja Raplamaal Märjamaa vallas Leevre, Maidla, Laukna ja Luiste külas.

Jõe lähtest loodesse jääb Tõlva raba ja lõunasse Kahasoo. Oja suubub Loodna–Teenuse teest umbes 300 m läänes paremalt Luiste jõkke (3,3 km suudmest). Ojja suubub vasakult Sooniste kraav. Laukna külas ületavad oja Märjamaa–Koluvere maantee ja Laukna tee ning Maidla külas Ellamaa–Koluvere tee.

Oja on avalik veekogu, mille piiranguvöönd on 100 m. 

Pokuti oja keskkonnaregistri kood on VEE1109600.

Pokuti oja sängi on varem arvatud Luiste jõe ülemjooksuks, Luiste jõe praeguse ülemjooksu asemel.

## Välislingid

*
Sakalepa oja

**Sakalepa oja** (ka *Loodna peakraav*) on oja Raplamaal Märjamaa vallas Laukna, Loodna ja Luiste külas.

Oja pikkus on 4,9 km ning see suubub paremalt Luiste jõkke. Oja valgla on 16,8 km². Oja saab alguse Laukna külas. Suudmest (Luiste külas) umbes 150 m kagusse jääb Loodna–Teenuse tee, umbes 400 m lõunasse jääb Luiste paisjärv.

Oja on tugevasti muudetud mitteavalik veekogu, mille piiranguvöönd on 50 m.

Sakalepa oja keskkonnaregistri kood on VEE1109900.

## Välislingid

*
Yusuf Saad Kamel

**Yusuf Saad Kamel** (araabia keeles Yūsuf Sa‘d Kāmil يوسف سعد كامل ), algse nimega **Gregory Konchellah** (sündinud 29. märtsil 1983 Keenias Narokis) on masai päritolu 800 m ja 1500 m jooksja, kes esindab nüüd Bahreini.

## Saavutused

### [[Kergejõustiku maailmameistrivõistlused|Maailmameistrivõistlustel]]

*2009  Berliinis 
**  **maailmameister** 1500 m jooksus **3.35,93**
**  pronksmedal 800 m jooksus **1.45,35**

#### [[Kergejõustiku sisemaailmameistrivõistlused|Sisemaailmameistrivõistlustel]]

*2008  Valencias
**  pronksmedal 800 m jooksus **1.45,26**

## Isiklikud rekordid

Väljas

*600 m: 1.16,01, Liège, 2. september 2003
*800 m: 1.42,79, Monaco, 29. juuli 2008
*1000 m: 2.14,72, Stockholm, 22. juuli 2008
*1500 m: 3.31,56, Monaco, 28. juuli 2009

Sees

* 800 m: 1.45,26, Valencia, 9. märts 2008
* 1500 m: 3.40,28, Valencia, 9. veebruar 2008

## Isiklikku

Yusuf Saad Kamel on 178 cm pikk ja kaalub 67 kg. Tema isa Billy Konchellah on 800 meetri jooksus kahekordne maailmameister (1987 ja 1991).

## Välislingid
*
Chrzanów

**Chrzanów** on linn Poolas Väike-Poola vojevoodkonnas, Chrzanówi maakonna halduskeskus. Chrzanów asub Krakówist ligikaudu 39 km läänes.

## Ajalugu
Asulat on esmamainitud 1178. aasta paiku. Linnaõigused sai 1393. aastal. Kolmanda Poola jagamise tulemusel läks 1795. aastal Habsburgide Austria keisririigi koosseisu. Poola võimu alla tagasi läks linn 1918. aastal.

## Sõpruslinnad
*  Harnes, Prantsusmaa
*  Nyékládháza, Ungari
*  Ivano-Frankivsk, Ukraina
## Chrzanówiga seotud isikuid
* Józef Patelski (1805–1887)
* Jan Oczkowski (1829–1906)
* Marian Konarski (1909–1998)
* Michał Potaczało (1912–1975)
* Mieczysław Mazaraki (1913–2003)
* Helena Chłopek (1917–2007)
* Janina Woynarowska (1923–1979)
* Władysław Roman Wawrzonek (1927–2007)
* Lucyna Szubel (1932)
* Bronisław Malczyk (1938–2021)
* Ewa Krzyżewska (1939–2003)
* Bogusław Mąsior (1947)
* Mikołaj Grabowski (1946) 
* Ryszard Kosowski (1952)
* Jerzy Styczyński (1958)
* Leszek Nowak (1964)
* Zbigniew Wąsiel (1966)
* Mariusz Jakus (1967)
* Janusz Szrom (1968)
* Michał Gajownik (1981–2009)
* Daniel Buczak (1982)
* Maciej Mielus (1988)

## Pilte

Chrzanow rynek1910.jpg|Vana Chrzanów, 1910
Chrzanow odstr koscielca.jpg|Chrzanówi panoraampilt
Chrzanow koscielec swjana mpazdziora.jpg|Joanni kirik
Chrzanow swmikolaja mpazdziora.JPG|Nikolai kirik
Chrzanow muzeum2.jpg|Muuseum
Chrzanow starostwo mpazdziora.JPG|Raekoda


## Viited

## Välislingid
*Chrzanovia Patria Parva
Nekade vo noḱta

**"Nekade vo noḱta"**  (makedoonia keeles "Некаде во ноќта") on Põhja-Makedoonia laulja Toše Proeski debüütalbum. 

Albumi andis Makedoonias välja Avalon Production.

## Laulude nimekiri

#"Tvoite baknezi na moite beli kosuli"	
#"Eh da sum zlato"		
#"Go molam neboto da mi te vrati"			
#"Skrsi me"	
#"Posle dozdot doaga sonce" 
#"Ruski Rulet" 	
#"Pusti me"		
#"Ostani do kraj"			
#"Pobegni"			
#"Sonce vo tovite rusi kosi"			
#"Usni na usni"

## Kohad edetabelites

## Auhinnad
**Golden Lady Bug**
* Aasta parim meeslaulja
* Aasta album

## Volitused
Brabham

**Brabham** (*Motor Racing Developments Ltd.*) oli aastatel 1962–1992 Vormel 1 sarjas osalenud meeskond, mille asutas kahekordne maailmameister (1959 ja 1960) austraallane Jack Brabham.

Meeskonna esimene võistlus oli 1962. aasta Saksamaa Grand Prix. 1992. aasta hooajal läks meeskond pankrotti.

Brabhami meeskonna eest võisteldes on etapivõite saanud Jack Brabham, Denny Hulme, Nelson Piquet ja Dan Gurney. Sõitjate hulgas olid ka Damon Hill,
Graham Hill ja Niki Lauda.

Edukaim hooaeg oli 1966, kui võideti nii pilootide kui ka konstruktorite karikas. Hooaja lõpus võitis Jack Brabham ise ka kolmanda maailmameistritiitli, ainus kord, kui see on saavutatud omaenda autoga. Konstruktorite arvestuses tuli võit ka 1967. aastal. Maailmameistriks tulid Brabhamiga Jack Brabham (1966), Denny Hulme (1967) ja Nelson Piquet (1981 ja 1983).

Brabham osales 402 etapil, sai kokku 832 punkti, 35 etapivõitu ja 40 esimest stardikohta.
Sinot Božji

**"Sinot Božji"** (makedoonia keeles "Синот Божји") on kuulsa Põhja-Makedoonia laulja Toše Proeski teine stuudioalbum. Album avaldati Makedoonias ning Serbias ja Montenegros Avalon Production poolt.

## Laulud

#"Sinot Božji" ('Jumala poeg')				
#"Nemir" ('Rahutus')			
#"Nokna igra" ('Öö mäng')				
#"Vo kosi da ti spijam" ('Magada sinu juustes')				
#"Kazna Moja si ti" ('Sa oled mu karistus')				
#"Izlaži me ušte ednaš" ('Valeta mulle ühekorra veel')				
#"Iluzija" ('Illusioon') 				
#"Solzi pravat zlaten prsten" ('Pisarad teevad kullast ringi')				
#"Tajno moja" ('Mu saladus')

## Tabeli positsioonid

## Auhinnad
**Golden Lady Bug**
* Aasta parim meeslaulja
* Aasta album
* Aasta laul ("Tajno moja")
**Slavjanski Bazar**
*Grand Prix laulule "Iluzija" 
**[[Suncane skale]]**
*Teine auhind laulule "Tajno moja"
Naima Mora

**Naima Mora** (sündinud 1. märtsil 1984 Detroitis) on Ameerika telesarja "America's Next Top Model" ("Ameerika supermodellid") 4. hooaja võitja. 

Naima on budist ja taimetoitlane.
Ako me pogledneš vo oči

**"Ako me pogledneš vo oči"** ("Ако ме погледнеш во очи") on Põhja-Makedoonia laulja Toše Proeski kolmas stuudioalbum. 

Album avaldati Makedoonias, Serbias ja Montenegros, Bosnia ja Hertsegoviinas ning Bulgaarias.  

Serbia-horvaadikeelne pealkiri on "Ako me pogledaš u oči". 

## Laulude nimekiri
#"Ako Me Poglednes Vo Oci" (Kui sa vaatad mulle silma)
#"Soba Za Taga" (Tuba kurbusele) 
#"Magija" (feat. Esma) (Maagija)
#"Hold Me Tight" (Hoia mind kõvasti)
#"Uste Edna Skala" (Üks põrand veel)
#"Mesto Na Zlostorot" (Koht mõrvamiseks)
#"Limenka" (Võima)
#"Studena" (Tüdrukule meeldib jää)
#"Nemas Ni Blagodaram" (Sa isegi ei täna mind)
#"Limenka" (klubi mix) (boonus laul) (Võima)

## Edetabelikohad

## Auhinnad
**Golden Lady Bug**
* Aasta parim meeslaulja
* Aasta album
* Aasta parim laul ("Nemas Ni Blagodaram")

## Viited
Whitney Thompson

**Whitney Lee Thompson Forrester** (sündinud 26. septembril 1987 Florida osariigis Atlantic Beachis) on Ameerika Ühendriikide modell.

Ta võitis 2008. aastal modellivõistluse telesarja "America's Next Top Model" 10. hooaja. Ta on esimene *plus size* modell, kes on selle konkursi võitnud.
Anorexia Nervosa

**Anorexia Nervosa** on 1995. aastal loodud sümfoonilist ''black metal''it viljelev prantsuse ansambel. Seoses laulja Rose Hreidmarri lahkumisega 2005. aastal on Anorexia Nervosa ajutiselt oma tegevuse peatanud.

## Ansambli koosseis

### Praegused liikmed
* Stefan Bayle, kitarrist (1995–)
* Nilcas Vant, trummar (1995–)
* Pier Couquet, basskitarrist (1995–)
* Neb Xort, klahvpillimängija (1998–)

### Endised liikmed
* Marc Zabé, kitarrist/klahvpillimängija (1995–1998)
* Stéphane Gerbaut, laulja (1995–1998)
* Rose Hreidmarr (Nicolas st Morand), laulja (1998–2005)

## Diskograafia
### Stuudioalbumid

* *[[Exile (Anorexia Nervosa album)|Exile]]* (1997)
* *[[Drudenhaus]]* (2000)
* *[[New Obscurantis Order]]* (2001)
* *[[Redemption Process]]* (2004)

### EP-d
* *[[Sodomizing the Archedangel]]* (1999)
* *[[The September E.P.]]* (2005)

### Demod
* *[[Garden of Delight]]* (1993)
* *[[Nihil Negativum]]* (1995)
Dan za nas

**"Dan za nas"** on laulja Toše Proeski 2004. aastal ilmunud serbiakeelne album.  

Sellel albumil on ingliskeelne versioon tema laulust "Life", mida ta esitas 2004. aasta Eurovisiooni lauluvõistlusel Makedooniat esindades. Albumil on ka laul "Čija si", mille Toše esitas Serbia ja Montenegro 2003. aasta Eurovisiooni lauluvõistluse eelvoorus, kuid EBU ütles, et Serbia ja Montenegro peab taanduma, sest võistlejaid on liiga palju.  

Kõik laulud peale Life'i on serbia keeles. 

## Laulud

#Zvezdo severnice 
#Kad varaš ti 
#Žena Balkanska 
#Ima li dan za nas 
#Kažem lejdi 
#Nikada 
#Čija si 
#Life
#Pogledaj u mene 
#San egzotičan 
#Oprosti
#Što si otišla 
#Hej plavooka, hej bosonoga 
#Kad srce plati stari dug 

Horvaatias ja Sloveenias ilmunud albumil oli kaks lisalugu:

*Čini 
*Soba za tugu
Po tebe

**"Po tebe"** (По тебе) on Põhja-Makedoonia laulja Toše Proeski viies album. Album avaldati Makedoonias ning hiljem ka Serbias, Montenegros, Bosnias ja Hertsegoviinas, Horvaatias ja Sloveenias. Albumi serbohorvaadikeelne pealkiri on "**Pratim Te**".

## Laulud
#"Po Tebe" (Pärast sind)
#"Zhao mi je" (Ma tunnen end kurvalt)
#"Rani na usnite" (Haavad mu huultel) 
#"Slushas li" (Kas sa kuuled)
#"Malechka" (Väikseke)
#"Gromovi na dusha" (Tormid tunnetel)
#"Losho ti stoi" (See paistab halb sinul)
#"Koj li ti grize obrazi" (Kes puureb su põskedesse)
#"Polsko cvekje" (Aasa lilled)
#"Naj naj" (Kõige,kõige)
#"Za ovoj svet" (Sellele maailmale)

### Boonuslood
#"Lagala nas mala ft" Toni Cetinski (Väikseke valetas meile)
#"This world" (See Maailm)
#"Krajnje vrijeme ft" Anja Rupel (Aeg mis on tulnud)

## Albumi edu
CD-l oli suur menu. Albumit on müüdud üle 170 000 eksemplari ning see on laialt levinud sellistes riikides nagu Makedoonia, Bosnia ja Hertsegoviina, Serbia ja Montenegro ja Bulgaaria, kus laulud "Koj li ti grize obrazi" ja "Lagala nas mala" said suurteks hittideks. Albumilt pärit lugudele "Po tebe", "Koj li ti grize obrazi", "Lagala nas mala", Krajnje vrijeme" ja "Za ovoj svet" on tehtud videod.

## Välislingid
*http://www.toseproeski.info/default-en.asp?ItemID=E36508F9E34DFC42BB2CAA4FE42AE3A1
*http://www.esctoday.com/news/read/4807
Božilak

**"Božilak"** (Makedoonia kirillitsas *Божилак*, 'Vikerkaar') on kuulsa põhja-Makedoonia laulja Toše Proeski kuues stuudioalbum, avaldati makedoonia keeles. Album sisaldab neliteist Makedoonia rahvalikku laulu. Album avaldati Makedoonias ning hiljem ka Bosnias ja Hertsegoviinas, Serbias, Montenegros ja Horvaatias City Recordsi poolt.

## Laulud
#Bor Sadila Moma Evgenija
#Se Posvrshi Serbez Donka
#Ako odam vo Bitola
#Jovano, Jovanke
#Kalesh Angja
#More Sokol Pie
#Ne Si Go Prodavaj Koljo Ciflikot
#Si Zaljubiv Edno Mome
#Uchi Me Majko Karaj Me
#So Maki Sum Se Rodil
#Dejgidi Ludi Godini
#Nazhalena Nevesta
#Zajdi, Zajdi Jasno Sonce
#Majka Na Marika

## Avaldamise ajalugu

## Auhinnad
* "Golden Lady Bug"
* Aasta parim meeslaulja
Tšehhi-Eesti Klubi

**Tšehhi-Eesti Klubi** (tšehhi keeles **Česko-estonský klub**, lühendid **ČEK**, **TEK** või **ČEK-TEK**) on Tšehhis tegutsev selts, mille sihiks on tšehhi ja eesti kultuurivaheliste kontaktide viljelemine, Eesti ja eesti kultuuri propageerimine ja Tšehhis elavate eestlaste kultuuri- ja seltsitegevuse toetamine.

Klubi rajati veebruaris 1991. eesti kirjanduse tõlkija Vladimír Macura algatusel. Pärast Macura surma 1999 sulas Tšehhi-Eesti Klubiga kokku ka tema algatusel varem rajatud Läänemere Liit. Klubi esimeseks esimeheks sai Antonín Drábek, 2002. aastast oli esimees Iivi Zájedová. Praegune esimees on Milan M. Horák (aastast 2004 saadik).

## Kirjandus

* 
*

## Välislingid

*Klubi koduleht
Ryan Brathwaite

**Ryan Brathwaite** (sündinud 6. juulil 1988 Bridgetownis) on Barbadose kergejõustiklane (110 m tõkkejooksja).

Brathwaite sai 2005. aastal alla 18-aastaste kergejõustiku maailmameistrivõistlustel 2. koha 110 m tõkkejooksus. Alla 20-aastaste MM-il aasta hiljem ei jõudnud ta eeljooksudest edasi.

2007. aasta maailmameistrivõistlustel Osakas ja 2008. aasta olümpiamängudel Pekingis piirdus tema võistlemine ainult eeljooksus osalemisega.

Berliinis peetud 12. maailmameistrivõistlustel 2009. aastal tuli Brathwaite maailmameistriks uue Barbadose rekordiga 13,14.

## Saavutused

### [[Kergejõustiku maailmameistrivõistlused|Maailmameistrivõistlustel]]

*2009  Berliinis 
**  **maailmameister** 110 m tõkkejooksus **13,14**

## Välislingid
*
Carpathian Forest

**Carpathian Forest** on norra *[[black metal]]*i ansambel, mille asutasid 1990. aastal Nattefrost ja Nordavind.

## Koosseis

### Praegused liikmed
* "Hellcommander" Nattefrost (Roger Rasmussen) – laulja, kitarrist, basskitarrist (1990–)
* Vrangsinn – taustalaulja, basskitarrist, kitarrist, klahvpillimängija (1999–)
* Anders Kobro – trummar (1999–)
* Blood Perverter (Goran Boman) – kitarrist (2003–)


File:W0818-Hellfest2013_CarpathianForest_RNattefrost_68213.JPG|Nattefrost.
File:W0819-Hellfest2013_CarpathianForest_Tchort_BloodPervertor_68268.JPG|Tchort & Blood Pervertor.
File:W0820-Hellfest2013_CarpathianForest_RNattefrost_Vrangsinn_Tchort_68280.JPG|Nattefrost, Vrangsinn & Tchort.
File:W0822-Hellfest2013_CarpathianForest_Tchort_68358.JPG|Tchort.
File:W0823-Hellfest2013_CarpathianForest_Vrangsinn_68401.JPG|Vrangsinn.



### Endised liikmed
* Tchort (Terje Vik Schei) – kitarrist, basskitarrist (1999–2009)
* Johnny Nordavind – laulja, kitarrist, basskitarrist, klahvpillimängija (1990–2000)
* Lazare (Lars Are Nedland) – trummar (1997)
* Mothörsen (Arvid Thorsen) – saksofonist (2000–2004)
* Kulde (Eivind Kulde) – klahvpillimängija (2002)
* Nina Hex – taustalaulja (2000–2001)
* I.K. Hellslut – laulusõnad

## Diskograafia

### Stuudioalbumid
**[[Through Chasm, Caves and Titan Woods]]* (1995)
**[[Black Shining Leather]]* (1998)
**[[Strange Old Brew]]* (2000)
**[[Morbid Fascination of Death]]* (2001)
**[[Defending the Throne of Evil]]* (2003)
**[[Fuck You All!!!! Caput tuum in ano est]]* (2006)

### Kogumikud
**[[Bloodlust and Perversion]]* (1997)
**[[We're Going to Hell for This]]* (2002)
**We're Going to Hollywood for This - Live Perversions* (2004)
**[[Skjend Hans Lik]]* (2004)

### Demod
**[[Bloodlust & Perversion]]* (1992)
**[[Journey through the Cold Moors of Svarttjern]]* (1993)

## Välislingid
* Ansambel MySpace'is
* Ansambli koduleht
* Carpathian Forest at Rockdetector
Igri bez granici

**"Igri bez granici"** (makedoonia kirillitsas: *Игри Без Граници* ("Piirideta mängud")) on Põhja-Makedoonia laulja Toše Proeski seitsmes stuudioalbum. Album avaldati Makedoonias ja hiljem ka Horvaatias, Serbias, Montenegros, Bosnia ja Hertsegoviinas ning Sloveenias. Albumi horvaadikeelne pealkiri on "Igra Bez Granica".

## Laulud albumil
#"Dusa ostana"
#"Nikoj kako tebe ne baknuva"
#"Boze, cuvaj ja od zlo" 
#"Mesechina"
#"Igri Bez Granici"
#"Srekjna li si ti"
#"Najdraga moja"
#"Jas ne sum vinoven"
#"Cresha"

### Lisalood albumil
#"Volim Osmijeh tvoj ft Antonija Sola"
#"Vezhi me za sebe" 
#"Srce nije kamen"
#"Nesanica"
#"Nesanica" (remiks)
#"Feeling good"

## Albumi edukus
Igri Bez Granici on Toše Proeski kõige edukam album, mis jäi ka viimaseks. Ta suri varsti pärast albumi väljaandmist, kuid jõudis seda tutvustada publikule. Albumi eest saadud auhinnad anti üle ta perele. Albumit müüdi üle 1 000 000 eksemplari. Laulud "Igri Bez Granici", "Cresha", "Srekjna li si ti" said suurteks hittiteks kogu Balkanis. Horvaatias valiti laulud "Jos i danas zamirise tresnja" (makedoonia keeles "Cresha") ja "Nesanica" aasta hitiks ja edetabelisse Hr TOP 20.

## Viited
Androgeenresistentsuse sündroom

**Androgeeniresistentsuse sündroom** ehk **testikulaarne feminisatsioon** ehk **Reifensteini sündroom** ehk **androgeenresistentsussündroom** on soolise arengu häire, mida põhjustab androgeeniretseptorit kodeeriva geeni mutatsioon asukohas Xq11-12. Muutunud retseptori struktuurist ja tundlikkusest sõltuvad konkreetsed sümptomid.

RHK-10-s klassifitseeritakse androgeenresistentsuse sündroom koodiga E34.5

Imetajate peamised androgeenid ehk meessuguhormoonid on testosteroon ja dihüdrotestosteroon. Testosterooni toodavad munandid ning see hormoon põhjustab meestele iseloomulike sootunnuste väljaarenemist. 

Osaline androgeeniresistentsus põhjustab meestel tavalisest nõrgemini väljendunud sootunnuseid ja viljatust. 

Täieliku androgeeniresistentsuse (umbes 1 juhtum 20 000 sünni kohta) korral on 46XY kromosoomikomplektiga st mehe genotüübiga inimene fenotüübilt täiesti naiselik koos vastavate väliste suguelunditega, kuid tal puudub emakas ning munasarjade asemel paiknevad kõhuõõnes munandid, testosterooni tase on meestele iseloomulikes vahemikes, kuid see muudetakse organismis östrogeeniks. 

Alates 1990. aastatest on loodud androgeeniresistentsuse sündroomiga isikute tugigruppe ning püütud leida eetiliselt ja meditsiiniliselt paremaid meetodeid selle sündroomiga isikute aitamiseks.

## Välislingid

* Eestikeelne infoleht
* Tugigrupp Inglismaal
* Tugigrupp Saksamaal
* Tugigruppide (tugiisikute) kontaktid teistes riikides
Kautla lahing

**Kautla lahing** on Erna luuregrupi, eesti metsavendade ning NSV Liidu SARKi üksuste (sealhulgas hävituspataljonide) vahel Kautlas toimunud lahing 1941. aasta Suvesõjas.

Alates 10. juulist 1941 saadeti Soomest mitmes jaos Eestisse Erna luurediversiooniüksus (osa meredessandiga, osa heideti langevarjudega lennukitelt). Erna baaslaager rajati Kautlasse. Soomest saabunud Erna grupi liikmetega liitusid kohalikud metsavennad, kellest enamik oli metsa põgenenud pärast 14. juuni küüditamist ning kes otsisid pärast Nõukogude-Saksa sõja algust võimalusi võidelda. Kautla piirkonna metsades end varjanud meeste-naiste arvuks on nimetatud ligi 2000. Erna luuregrupi ülesandeks oli luure Punaarmee tagalas. Näiteks jälgiti väeosade liikumist ja üritati avastada staapide asukohti, millest teavitati raadiojaama teel Soomes asuvat keskust.

Punaarmee tagalajulgestuse eest vastutav NKVD oli Erna ja metsavendade tegevusest teadlik. Samal ajal panid hävituspataljonid piirkonnas toime mitmeid sõjakuritegusid. Näiteks 24. juulil 1941 mõrvasid hävituspataljonlased A. H. Tammsaare romaanis «Tõde ja õigus» Hundipalu Tiidu kodukohana tuntud Simisalu talu peremehe Gustav Viljamaa ja perenaise Rosaline Viljamaa, talu ise süüdati. 

Pärast seda, kui hävituspataljonlased olid maha põletanud Simisalu ja Sae talu ning tapnud selle elanikud, ründasid metsavennad 26. juulil koos Erna luuregrupiga kättemaksuks hävituspataljonlaste baasiks olnud Albu vallamaja ning sealset õhuvaatlusposti. Rünnak ebaõnnestus puudulike luureandmete tõttu. NKVD alustas seejärel viie hävituspataljoni jõududega operatsiooni Erna luuregrupi ja metsavendade likvideerimiseks. 

Territoorium piirati sisse ning 31. juulil toimus suurem lahing. Kautla talu hävitati koos elanikega. Erna rühm aga suutis piiramisrõngast välja murda ja läks ülekaaluka vastasega lahinguid pidades 4. augustil lõunas üle rindejoone. Pärast seda põletasid hävituspataljonlased piirkonnas veel kümmekond talu.

## Viited
The Hardest Thing

**"The Hardest Thing"** on Toše Proeski viimane stuudioalbum (ilmus pärast tema surma). See avaldati 25. jaanuaril 2009, albumit müüdi endistes Jugoslaavia riikides 120 000–150 000 eksemplari.  Hiljem avaldati album ka teistes Euroopa riikides. 

"The Hardest Thing" on Toše Proeski ainus album, mis ei sisalda ühtegi makedooniakeelset laulu. Enamik laule on ingliskeelsed, kaks laulu on itaalia keeles ("Aria" ja selle teine versioon koos Gianna Nanniniga). Albumi nimilaul ja laul "My Little One" ilmusid 2008. aastal ka singlitena. Album oli Makedoonia, Horvaatia ja Serbia plaadiedetabelites heal positsioonil.

## Laulud
#"Aria featuring Gianna Nannini"
#"The Hardest Thing"
#"Beautiful to Me"
#"Guilty"
#"Glide"
#"Don't Hurt the Ones You Love"
#"Separate Ways"
#"Forever In A Day"
#"My Little One featuring Kristijan"
#"Aria"

## Viited
Perekopi maakitsus

**Perekopi maakitsus** (ukraina *Перекопський перешийок*, krimmitatari *Or boynu*, vene *Перекопский перешеек*) on maakitsus, mis ühendab Krimmi poolsaart Euroopa mandriosaga ning eraldab Aasovi mere Sõvaši lahte Musta mere Perekopi lahest.

Perekopi maakitsus on Krimmi poolsaare põhjapoolseim osa. Maakitsus on 30&nbsp;km pikk, laius kitsaimas kohas on 7&nbsp;km, lõunaosas 9,2&nbsp;km.

Ajalooliselt on Perekopi maakitsust tuntud mitmete nimede all. Strabon nimetas seda **Isthmos**eks ('maakitsus'), genovlased kutsusid seda **Zuhhalo**ks ning krimmitatari keeles on koha nimi **Or**. Perekopi maakitsusel paikneb võimas kaitseehitis – Perekopi vall.

Perekopi maakitsusel asuvad Armjanski linn ja Perekopi alev. Viimane asub samanimelise ajaloolise linna kohal, mis hävines Vene kodusõja ajal.

Üle maakitsuse on rajatud maantee, raudtee ja kõrgepingeliinid ning Põhja-Krimmi kanal.
Gorgoroth

**Gorgoroth** on *[[black metal]]*i ansambel Bergenist Norrast.

## Koosseis

#### Praegused liikmed
* Pest – laulja (1995–1997, alates 2008)
* Infernus – kitarrist, basskitarrist, trummar, laulja (alates 1992)
* Tormentor – kitarrist (1996–2002, alates 2008)
* Frank Watkins – basskitarrist (alates 2007)
* Tomas Asklund – trummar, löökriistamängija (alates 2007)

#### Endised liikmed
##### Lauljad
* Hat (1992–1995)
* Gaahl (1998–2007)
##### Löökriistamängijad
* Goat Pervertor (1992–1994)
* Frost (1994–1995, stuudiosalvestustel 2004–2005)
* Grim (1995–1996)
* Vrolok (1996–1998)
* Sersjant (1999)
* Kvitrafn (2000–2004)
* Vrolok (1996–1998)
##### Basskitarristid
* Kjettar (1993)
* Samoth (1993–1994)
* Storm (1995)
* Ares (1995–1997)
* T-Reaper (1998–1999)
* King ov Hell (1999–2006, 2007)

#### Ajutised liikmed
* Garghuf – Daniel Robnik – löökriistamängija (2007)
* Teloch – kitarrist (2004–2005, 2007)
* Dirge Rep – löökriistamängija (2004–2007)
* Skagg – kitarrist (2005)
* Apollyon – kitarr ist(2003–2004)
* Tormentor – kitarrist (2003)
* Frost – löökriistamängija (2001)
* Ivar Thormodsæter – löökriistamängija (1999)

## Diskograafia
### Stuudioalbumid
**[[Pentagram]]* (1994)
**[[Antichrist]]* (1996)
**[[Under the Sign of Hell]]* (1997)
**[[Destroyer|Destroyer (or About How to Philosophize with the Hammer)]]* (1998)
**[[Incipit Satan]]* (2000)
**[[Twilight of the Idols|Twilight of the Idols (in Conspiracy with Satan)]]* (2003)
**[[Ad Majorem Sathanas Gloriam]]* (2006)
**[[Quantos Possunt ad Satanitatem Trahunt]]* (2009)

### Kontsertalbumid ja -videod
**[[The Last Tormentor]]* (1996)
**[[Bergen 1996]]*(2007)
**[[Black Mass Krakow 2004]]* (2008)
**[[True Norwegian Black Metal - Live in Grieghallen|True Norwegian Black Metal – Live in Grieghallen]] *(2008)

### Demod
**[[A Sorcery Written in Blood]]* (1993)
**[[Promo '94]]* (1994)

## Välislingid
*Ametlik koduleht
*Ametlik MySpace'i leht
*Gorgoroth Facebookis
*Infernus'e MySpace'i profiil
Emperor

**Emperor** oli Norra *[[black metal]]*i ansambel, mille lõid 1991. aastal Samoth ja Ihsahn.

Ansambel läks 2001. aastal laiali, kuid tuli 2006. ja 2007. aastal ajutiselt uuesti kokku, et esineda festivalidel.

## Koosseis
### Viimane koosseis
*Ihsahn (Vegard Sverre Tveitan) – laulja, soolokitarrist, basskitarrist, klahvpillimängija (1991–2001, 2006, 2007)
*Samoth (Tomas Haugen) – soolokitarrist, basskitarrist, trummar, laulja (1991–2001, 2006, 2007)
*Trym Torson (Kai Johnny Mosaker) – trummar (1996–2001, 2006, 2007)

### Endised liikmed
*Alver (Jonas Alver) – basskitarrist (1995–1998)
*Tchort (Terje Schei) – basskitarrist (1993–1994)
*Mortiis (Håvard Ellefsen) – basskitarrist (1991–1992)
*Faust (Bård Eithun) – trummar (1992–1993)

### Live ja hooajalised liikmed
*Secthdamon (Odd Tony) – basskitarrist (2005–)
*Einar Solberg – klahvpillimängija (2005–)
*Charmand Grimloch (Joachim Rygg) – klahvpillimängija (1996–1999)
*Tyr (Jan Erik Torgersen) – basskitarrist (1998–1999) 
*Ildjarn (Vidar Vaaer) – basskitarrist (1993)
*Sverd (Steinar Johnsen) – klahvpillimängija (1994–1995)

## Diskograafia
#### [[Stuudioalbum]]id
* In the Nightside Eclipse (1994)
* Anthems to the Welkin at Dusk (1997)
* IX Equilibrium (1999)
* Prometheus: The Discipline of Fire and Demise (2001)

#### Kontsertsalvestised
* Emperial Live Ceremony (2000)
* Live Inferno (2009)

#### Kogumikud
* Emperial Vinyl Presentation (2001)
* Scattered Ashes: A Decade of Emperial Wrath (2003)

#### EP-d
* Call From the Grave (1992)
* Wrath of the Tyrant
* Emperor (1993)
* As the Shadows Rise (1994)
* Reverence (1996)
* True Kings of Norway (2000) – koos Dimmu Borgiri, Immortali, Ancienti ja Arcturusega
* Thus Spake The Nightspirit (2009)

## Välislingid
* Ametlik koduleht
* Ansambli MySpace
* Emperor MusicMightis
* Emperor Allmusicus
* Emperor veebisaidil BestBlackMetalAlbums.com
Kammerhärra (fiskaalametnik)

**Kammerhärra** oli fiskaalametnik Venemaa keisririigis.

Kammerhärra oli amet Venemaa keisririigis, mille lõi tsaar Peeter I 1719. aastal ning kammerhärra tegutses fiskaalametnikuna kuni 19. sajandini, keisririigis ministeeriumite loomiseni keiser Aleksander I poolt. Kammerhärra oli ametiisik, kes tegeles raamatupidamisarvestuste, maksude arvestuse ning arvepidamisega.

Kammerkolleegiumi 1719. aasta 11. detsembri korraldusega loodi Venemaa tsaaririigis 5 kammerkontorit, mida juhtisid kammerhärrad, kontorite ametnikud pidid olema *osavad arvepidamises*. Кammerhärra juhtis kubermangus ja provintsis kõikide maksude- ja andamite kogumist, määras ja jaotas kogutu, vastavalt kehtestatud eeskirjadele. Kammerhärra kinnitas loendiraamatu, mille koostasid maakonnakomissarid, kuhu olid üles kirjutatud kõik tuluandvad maavaldused, külad ja majapidamised. Selle arvepidamisraamatu alusel kogusid Kammerhärrad vastavad maksud. Kammerhärra kompetentsi kuulusid ka rendimaksu kogumine riigiküladelt, veskitelt jne. Kammerhärra täitis ka Kammerkolleegiumist saadetava raamatupidamisarvestust, kõikide maksude kohta, kogus kõigi maakonnakomissaride esitatavad aruanded ning koostas igakuiseid ja -kvartaalseid aruandeid Kammerkolleegiumile.

## Töökorraldus
Kammerhärra nimetas ametisse senat, ametisse astudes andis ta ametivande maakonnakantseleis. Kubermanguvalitsuse kantseleis oli kammerhärral oma kontor, kus ta pidi viibima 6 tundi päevas. Töölt puudumise eest oli ette nähtud trahv 2 rubla. Pärast hingemaksu sisseviimist jäi kammerhärra ülesandeks kantselei-, kõrtsi- ja mõningad linnamaksude kogumine. 

1726. aastal Venemaa kohalikud kubermangude maksu- ja rahanduskorraldusvõrgustikud (kammerhärra kontorid, rendimeistrid ja maakonnakomissarid) kaotati.

Ülemsalanõukogu otsusega 15. märtsist 1727 jäeti alles kammerhärra ametikohad Liivimaa kubermangus ja Eestimaa kubermangus. Ametikohad jäid alles ka keisririigi keskasutuses kolleegiumites, Väike-Vene kolleegiumis, Riigitulude ekspeditsioonis, Kommertspangas, kus kammerhärrad tegelesid sissetulekute ja väljaminekute arvestusdokumentidega.

## Viited
Narmik

**Narmik** võib olla:

* Timpnarmik (*Hydnum*, varem *narmik*)
* Narmik (sammal)

## Vaata ka
* Vöötnarmik
* Mütsnarmik
* Korallnarmik
* Käbinarmik
Milan M. Horák

**Milan M. Horák** (sündinud 21. augustil 1968 Prahas) on tšehhi vaimulik, Tšehhi-Eesti Klubi esimees 2004. aastast.

Ta on Kristlaste Osaduse preester.

## Viited

## Välislingid

*Milan Horáki koduleht
*Kaido Einama: "NIPERNAADID: Tšehhi elu ja õlu" Eesti Ekspress, 6. juuli 2006
Walter Nicolai

**Walter Nicolai** (1. august 1873 Braunschweig – 4. mai 1947 Moskva) oli Saksa sõjaväelane, Esimese maailmasõja ajal Saksamaa sõjaväeluure Abteilung III b ülem.

Walter Nicolai sündis sõjaväelase perekonnas ning jätkas perekonna sõjaväetraditsioone, astudes pärast Halberstadti toomkooli lõpetamist kadetikorpusse. Selle lõpetamise järel 1893. aastal asus ta leitnandi auastmes tegevteenistusse.

1901. aastal asus Walter Nicolai õppima Sõjaväeakadeemias, mille lõpetamise järel 1904. aastal, suunati ta edasist teenistust jätkama Kindralstaapi.

1905. aastal pärast Vene-Jaapani sõda suunati Nicolai koos grupi kindralstaabi nooremohvitseridega õppima jaapani keelt, et vajadusel olla piirkonnas sõjaline vaatleja. Pärast pooleteiseaastast ettevalmistust Walter Nicolai komandeering Jaapanisse annulleeriti.

1906. aastal suunati Walter Nicolai Saksamaa ja Venemaa piirialale, Königsbergi Ida-Preisimaal, kus ta määrati 1. armeekorpuse staabi luureohvitseriks.

Walter Nicolai 7 aasta jooksul Venemaa keisririigi Varssavi sõjaväeringkonna suhtes läbi viidud sõjaväeluure tulemused olid Saksamaa Kindralstaabi hinnangul eeskujulikud. Walter Nicolai eeskujul määrati teistessegi Venemaaga piirnevatesse sõjaväeosadesse kindralstaabi sõjaväeluure Ic kindralstaabiohvitserid.

Walter Nicolai tegevust Venemaa-suunalisel teabehankel toodi eeskujuks teistegi sõjaväeringkondade luureohvitseridele. 1912. aasta juulis viidi ta üle Kindralstaapi ning 1913. aasta märtsis edutati 40-aastane Walter Nicolai Kindralstaabi luure- ja vastuluureosakonna Abteilung III b ülemaks.

## Teoseid
**Nachrichtendienst, Presse und Volksstimmung im Weltkrieg*, Berlin: E. S. Mittler, 1920;
**Geheime Mächte:Internationale Spionage und ihre Bekämpfung in Welt und heute*, Leipzig: K. F. Koehler, 1923
Kristlaste Ühendus

**Kristlaste Ühendus** (aastatel 1994&ndash;2016 Eestis ametlikult kasutatud nimi *Kristlaste Osadus*, *Kristlaste Osaduse Kirik*; saksa keeles *Die Christengemeinschaft*) on kristlik usuühendus, mille asutas 1922. aastal Šveitsis Rudolf Steinerist inspireeritud rühm peamiselt luterlikke teolooge ja vaimulikke Friedrich Rittelmeyeri juhtimisel.

Kristlaste Ühenduse Tallinna Kogudus asub aadressil Koidula 7–1.

## Viited

## Välislingid
*Eesti Kristlaste Ühenduse veebileht